Մենք ամեն ջանք ներդնում ենք, որպեսզի մարզադպրոցը գործի նաև ձմռանը: Այդ նպատակով մարզադպրոցը ջեռուցվում է, երաշխավորում ենք նաև տաք ջրի մատակարարումը, որպեսզի մարզիկներն ու մարզվող երեխաներն ունենան բոլոր անհրաժեշտ պայմանները: Մենք միաժամանակ 2 խնդիր ենք դրել. կարևոր են թե՛ առողջ սերունդ ունենալը, մասսայական ֆիզկուլտուրան, թե՛ մեծ սպորտում արդյունքներ ցույց տալը, այնպիսի մարզիկների պատրաստումը, որոնք բարձր կպահեն և՛ Էջմիածնի, և՛ Հայաստանի Հանրապետության պատիվը:Այսօր մեր քաղաքի մարզադպրոցում 12 մարզաձևերի գծով ընդգրկված են մոտ 600 պատանի և աղջիկ, որոնց մարզում են 24 մարզիչ, որոնցից վեցը հանրապետության վաստակավոր մարզիչներ են: